Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: állapítsa meg a jogalkotásról szóló 1987. évi XI. törvény
Paragraph Index: 1828

állapítsa meg a jogalkotásról szóló 1987. évi XI. törvény (a továbbiakban: Jat.) 10. §-ának alkotmányellenességét és erre tekintettel semmisítse meg a „törvényerejű rendelet vagy kormányrendelet” szövegrészt. Álláspontja szerint a Jat. 10. §-a azért alkotmányellenes, mert — annak legalábbis a kifogásolt szövegrésze — ellentétes a helyi önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdésének azzal az előírásával, amely szerint „a képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, an- III. rész HATÁROZATOK 2001/6. szám nak végrehajtására önkormányzati rendeletet alkot.” Az indítványozó szerint „az idézett jogszabályok ütközése abban nyilvánul meg, hogy míg az Ötv. csak az Országgyűlést (mint törvényhozót) jogosítja fel, … addig a jogalkotási törvény erre a Kormánynak is felhatalmazást ad.” Úgy látja, hogy „miután a felhatalmazó egyúttal a felhatalmazás kereteit is meghatározhatja, ezzel a jogával a Kormány nemcsak az Országgyűlés hatáskörét vonja el, hanem egyidejűleg korlátozza az önkormányzatok hatáskörét is, vagy épp ellenkezőleg, olyan hatáskört adhat az önkormányzatoknak, melyet a törvényhozó nem kívánt megadni.” Állítása szerint az Ötv. 16. § (1) bekezdése „kogens felsorolását tartalmazza annak, hogy mely jogszabály adhat felhatalmazást az önkormányzatoknak rendeletalkotásra. Az egytagú felsorolásba („törvény felhatalmazása alapján”) nem lehet beleérteni a többi jogszabályt, így sem a kormányrendeletet, sem a miniszteri rendeletet, sem az államtitkári rendelkezést.” Állítja azt is, hogy „mivel az Ötv. minősített többséget igénylő, garanciális jelentőségű törvény, ezért az annak tartalmával ellentétes más szabályozás — még ha az törvényi szintű szabályozás is — a jogállamiság elvét sérti, ezért alkotmányellenes.” II. Az Alkotmánybíróság által figyelembe vett jogszabályi rendelkezések:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes